SET รีบาวด์ 4 จุด รับแรงซื้อหุ้น “เปิดเมือง” หลัง ศบค.เล็งคลายล็อก หนุนนทท.เข้าไทยเพิ่ม
SET รีบาวด์ 4 จุด หลังร่วงหนักวานนี้ รับแรงซื้อหุ้นรับประโยชน์ “เปิดประเทศ” หลัง ศบค. เตรียมผ่อนคลายมาตรการเพิ่มเติม ให้นักท่องเที่ยวเดินทางเข้ามาในประเทศได้สะดวกขึ้นช่วงหลังสงกรานต์นี้
SET รีบาวด์ 4 จุด หลังร่วงหนักวานนี้ รับแรงซื้อหุ้นรับประโยชน์ “เปิดประเทศ” หลัง ศบค. เตรียมผ่อนคลายมาตรการเพิ่มเติม ให้นักท่องเที่ยวเดินทางเข้ามาในประเทศได้สะดวกขึ้นช่วงหลังสงกรานต์นี้
8 เม.ย. 2565

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยวันนี้รีบาวด์หลังจากร่วงไปมากเมื่อวานนี้ โดยปัจจัยหนุนสำคัญมาจากกลุ่มหุ้นเกี่ยวข้องกับการเปิดเมือง ทั้งกลุ่มค้าปลีก กลุ่มโรงพยาบาล กลุ่มโรงแรมและสายการบิน หลังจากศูนย์บริหารสถานการณ์โควิด (ศบค.) จะผ่อนคลายมาตรการเพิ่มเติมให้นักท่องเที่ยวเดินทางเข้ามาในประเทศได้สะดวกขึ้นช่วงหลังสงกรานต์นี้ ส่งผลให้ดัชนีตลาดหุ้นไทยในช่วงบ่ายดีดตัวขึ้นมาเพิ่มจากช่วงเช้าอีกเล็กน้อย ขณะที่ตลาดหุ้นภูมิภาคเอเชียกลับตัวขึ้นมาปิดบวกได้เช่นกัน
โดยแนวโน้มตลาดหุ้นไทยในสัปดาห์หน้าคาดว่าจะแกว่งไซด์เวย์ในกรอบแคบ และการซื้อขายคงไม่คึกคักมาก เพราะเข้าใกล้ช่วงวันหยุดยาวช่วงเทศกาลสงกรานต์ ทำให้นักลงทุนคงเริ่มชะลอการลงทุน และมีความระมัดระวังมากขึ้น เนื่องจากยังมีความไม่แน่นอนจากปัจจัยภายนอกในช่วงที่ตลาดหุ้นไทยปิดทำการ และยังไม่มีปัจจัยที่ต้องรอติดตาม
พร้อมให้แนวต้าน 1,695-1,700 จุด แนวรับ 1,670-,1675 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
EA มูลค่าการซื้อขาย 3,966.56 ล้านบาท ปิดที่ 87.50 บาท ลดลง 0.75 บาท
KBANK มูลค่าการซื้อขาย 2,658.08 ล้านบาท ปิดที่ 158.50 บาท ลดลง 1.00 บาท
OSP มูลค่าการซื้อขาย 2,561.28 ล้านบาท ปิดที่ 34.50 บาท ลดลง 2.00 บาท
JDF มูลค่าการซื้อขาย 2,242.51 ล้านบาท ปิดที่ 5.05 บาท ลดลง 0.45 บาท
PTT มูลค่าการซื้อขาย 2,029.05 ล้านบาท ปิดที่ 37.75 บาท ลดลง 0.50 บาท